CELEX: C2004/262/31
Language: sl
Date: 2004-10-23 00:00:00
Title: Zadeva C-351/04: Predlog za sprejem predhodne odločbe na podlagi sklepa High Court of Justice (England and Wales), Chancery Division, z dne 22. julija 2004 v zadevi Ikea Wholesale Ltd proti Commissioners of Customs and Excise

23.10.2004   
            
            
               SL
            
            
               Uradni list Evropske unije
            
            
               C 262/18
            
         Predlog za sprejem predhodne odločbe na podlagi sklepa High Court of Justice (England and Wales), Chancery Division, z dne 22. julija 2004 v zadevi Ikea Wholesale Ltd proti Commissioners of Customs and Excise
   (Zadeva C-351/04)
   (2004/C 262/31)
   High Court of Justice (England and Wales), Chancery Division, je s sklepom z dne 22. julija 2004 v zadevi Ikea Wholesale Ltd proti Commissioners of Customs and Excise, ki ga je sodno tajništvo prejelo dne 16. avgusta 2004, Sodišču Evropskih skupnosti predložilo predlog za sprejem predhodne odločbe.
   High Court of Justice (Anglija in Wales), Chancery Division, predlaga Sodišču, da odloči o naslednjih vprašanjih:
   
               (i)
            
            
               ali je, ob upoštevanju ugotovitev ugotovitvenega sveta Organa za reševanje sporov (DSB) Svetovne trgovinske organizacije (STO) v poročilu z dne 30. oktobra 2000, odstavek 7.2(g) in (h), WT/DS1412/R in Pritožbenega organa DSB STO v odločitvi z dne 1. marca 2002, odstavki 86 do 87, WT/DS1141/AB/R, Uredba Sveta (ES) št. 2398/97 z dne 28. novembra 1997 o uvedbi dokončnih protidampinških dajatev na uvoz bombažnega posteljnega perila s poreklom iz Egipta, Indije in Pakistana (1), v celoti ali delno nezdružljiva s pravom Skupnosti, ker:
               
                           (a)
                        
                        
                           je uporabila napačno metodologijo pri določanju zneskov za prodajne, splošne in upravne stroške in dobiček, v nasprotju s členom 2(6)(a) Uredbe Sveta (ES) št. 384/96 z dne 22. decembra 1995 o zaščiti proti dumpinškemu [dampinškemu] uvozu iz držav, ki niso članice Evropske skupnosti (2), kot je bila spremenjena, in členom 2.2.2(ii) Protidampinškega sporazuma;
                        
                     
                           (b)
                        
                        
                           je z vključitvijo metode „ničenja“ uporabila napačno metodologijo pri določanju obstoja stopenj dampinga pri primerjavi normalne vrednosti z izvozno ceno, v nasprotju s členom 2(11) Uredbe 384/96 in členom 2.4.2. Protidampinškega sporazuma; in/ali
                        
                     
                           (c)
                        
                        
                           ni ocenila vseh relevantnih dejavnikov škode, ki vplivajo na stanje industrije Skupnosti in zmotno določila škodo, povzročeno industriji Skupnosti, ko se je, v nasprotju s členom 3(5) Uredbe 384/96 in členom 3.4 Protidampinškega sporazuma, zanašala na dokaze, pridobljene od podjetij zunaj industrije Skupnosti?
                        
                     
         
               (ii)
            
            
               ali so vse ali katera izmed njih nezdružljiva s pravom Skupnosti (vključno s členi 1, 7(1) in 9(4) Uredbe 384/96, ob upoštevanju členov 1, 7.1 in 9 Protidampinškega sporazuma):
               
                           (a)
                        
                        
                           Uredbe Sveta (ES) št. 1644/2001, ki spreminja Uredbo (ES) št. 2398/97 o uvedbi dokončnih protidampinških dajatev na uvoz bombažnega posteljnega perila s poreklom iz Egipta, Indije in Pakistana in odlaga njeno uporabo za uvoz s poreklom iz Indije (3);
                        
                     
                           (b)
                        
                        
                           Uredbe Sveta 160/2002, ki spreminja Uredbo (ES) št. 2398/97 o uvedbi dokončnih protidampinških dajatev na uvoz bombažnega posteljnega perila s poreklom iz Egipta, Indije in Pakistana in ustavitvi postopka za uvoz s poreklom iz Pakistana (4); in/ali
                        
                     
                           (c)
                        
                        
                           Uredbe Sveta (ES) št. 696/2002, ki potrjuje dokončne protidampinške dajatve na uvoz bombažnega posteljnega perila s poreklom iz Indije z Uredbo (ES) št. 2398/97, kot je bila spremenjena in odložena z Uredbo Sveta (ES) št. 1644/2001 (5);
                        
                     kolikor so bile sprejete na podlagi ponovne ocenitve informacij, zbranih v prvotnem obdobju preiskave, ki je pokazala, da v tem obdobju ni bilo dampinga ali nižjih stopenj dampinga; vendar pa zgoraj navedene uredbe ne zagotavljajo vračila zneskov, ki so bili že plačani v skladu z Uredbo 2398/97
            
         
               (iii)
            
            
               ali so Uredbe 1664/2001, 160/2002 in 696/2002 nadalje nezdružljive s členi 7(2) in 9(4) Uredbe 384/96 in načelom sorazmernosti, s tem da, za obdobje pred njihovo uveljavitvijo, dopuščajo stopnjo protidampinške dajatve, ki ni strogo sorazmerna vrednostjo dampinga ali škode, ki ju ima namen preprečiti?
            
         
               (iv)
            
            
               ali se odgovori na zgornja vprašanja razlikujejo glede izvoza s poreklom iz Indije, v primerjavi s Pakistanom, ob upoštevanju:
               
                           (a)
                        
                        
                           postopkov pred DSB STO; in/ali
                        
                     
                           (b)
                        
                        
                           ugotovitev Komisije v Uredbah 1664/2001, 160/2002 in 696/2002?
                        
                     
         
               (v)
            
            
               ob upoštevanju odgovorov na zgoraj zastavljena vprašanja:
               
                           (a)
                        
                        
                           ali mora nacionalni carinski organ vrniti vse ali del protidampinških dajatev, ki jih je pobral v skladu z Uredbo 2398/97; in
                        
                     
                           (b)
                        
                        
                           če mora, komu in pod kakšnimi pogoji jih mora vrniti?
                        
                     
         
      (1)  UL L 332, 4.12.1997, str. 1.
   
      (2)  UL L 56, 6.3.1996, str. 1.
   
      (3)  UL L 219, 14.8.2001, str. 1.
   
      (4)  UL L 26, 30.1.2002, str. 1.
   
      (5)  UL L 109, 25.4.2002, str. 1.